วันพฤหัสบดีที่ 8 ตุลาคม 2563
รมช.สาธิต ตรวจเยี่ยม รพ.พัทลุง และรพ.ตะโหมด พร้อมเยี่ยมเสริมพลัง อสม. สู้ภัยโควิด
รัฐมนตรีช่วยว่าการกระทรวงสาธารณสุข ตรวจเยี่ยมการดำเนินงานโรงพยาบาลพัทลุง และโรงพยาบาลตะโหมด พร้อมให้กำลังใจเจ้าหน้าที่สาธารณสุข และเยี่ยมเสริมพลัง อสม.ด่านหน้าเฝ้าระวังโควิด 19
ข่าวเพื่อมวลชน
Home
ข่าวเพื่อมวลชน
รายละเอียด
พิมพ์ย้อนกลับRefresh
รมช.สาธิต ตรวจเยี่ยม รพ.พัทลุง และรพ.ตะโหมด พร้อมเยี่ยมเสริมพลัง อสม. สู้ภัยโควิด
รัฐมนตรีช่วยว่าการกระทรวงสาธารณสุข ตรวจเยี่ยมการดำเนินงานโรงพยาบาลพัทลุง และโรงพยาบาลตะโหมด พร้อมให้กำลังใจเจ้าหน้าที่สาธารณสุข และเยี่ยมเสริมพลัง อสม.ด่านหน้าเฝ้าระวังโควิด 19
วันนี้ (8 ตุลาคม 2563) ที่ จ.พัทลุง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ตรวจเยี่ยมการดำเนินงานโรงพยาบาลพัทลุง และโรงพยาบาลตะโหมด พร้อมให้กำลังใจเจ้าหน้าที่สาธารณสุข ว่า ขอชื่นชม โรงพยาบาลพัทลุง ซึ่งเป็นโรงพยาบาลประจำจังหวัดที่มีศักยภาพสูงเป็นศูนย์โรคหัวใจแบบครบวงจรระดับ 1 ให้บริการตรวจรักษา ตรวจสมรรถสภาพหัวใจด้วยการออกกำลังกาย ตรวจหัวใจด้วยเครื่องเสียงสะท้อนความถี่สูง ทำการรักษาด้วยการสวนหัวใจและหลอดเลือด ผ่าตัดหัวใจแบบเปิด มีเตียงให้บริการจำนวน 11 เตียง ทำให้ผู้ป่วยเข้าถึงบริการได้ทันถ่วงที ลดอัตราการเสียชีวิต ลดการส่งต่อผู้ป่วยไปยังโรงพยาบาลศูนย์ ทำให้มีผู้ป่วยรอดชีวิตจากโรคหัวใจเฉลี่ย 160 คนต่อเดือน
นอกจากนี้ โรงพยาบาลพัทลุง ยังเป็นต้นแบบศูนย์เครื่องมือแพทย์ระดับประเทศ ที่พัฒนาระบบการบริหารจัดการเครื่องมือแพทย์ให้เพียงพอพร้อมใช้ ได้มาตรฐานและปลอดภัยปัจจุบันยกระดับเป็นศูนย์เครื่องมือแพทย์ประจำจังหวัดพัทลุง ที่ดูแลระบบบริหารจัดการเครื่องมือแพทย์ในภาพรวมของจังหวัด โดยใช้ทรัพยากร บุคลากรร่วมกัน อบรมให้ความรู้ เป็นที่ศึกษาดูงานให้กับหน่วยงานต่างๆ และเครือข่ายในพื้นที่ ครอบคลุมทั้งโรงพยาบาลส่งเสริมสุขภาพตำบลและโรงพยาบาลชุมชน
สำหรับโรงพยาบาลตะโหมด เป็นโรงพยาบาลชุมชนที่กำลังพัฒนายกระดับให้เป็นโรงพยาบาล 60 เตียง รองรับการรักษาประชาชนใน 6 อำเภอโซนใต้ ได้แก่ อำเภอตะโหมด อำเภอป่าบอน อำเภอบางแก้ว อำเภอเขาชัยสน อำเภอกงหรา และอำเภอปากพะยูนโดยจะเพิ่มประสิทธิภาพในการให้บริการด้านอุบัติเหตุฉุกเฉิน ผู้ป่วยโรคไต ที่ต้องฟอกเลือด ตรวจรักษาโดยแพทย์เฉพาะทาง เพื่อเพิ่มอัตราการเข้าถึงบริการของประชาชน และช่วยลดความแออัดของผู้ป่วยที่ต้องส่งต่อไปพบแพทย์เฉพาะทางในโรงพยาบาลพัทลุง ขณะนี้ได้มีการเตรียมความพร้อมด้าน บุคลาการ โดยส่งแพทย์ไปศึกษาต่อเฉพาะทางอายุรกรรมแล้ว 1 คน ซึ่งจะจบการศึกษาในปี 2566 และได้รับการสนับสนุนอาคารอุบัติเหตุ สำหรับแผนพัฒนาต่อไปจะต้องส่งแพทย์ไปศึกษาต่อเฉพาะทางอีก 2 คน และมีอาคารสนับสนุนบริการและระบบบำบัดน้ำเสีย
นอกจากนี้ ได้เยี่ยมเสริมพลังให้กับอาสาสมัครสาธารณสุขประจำหมู่บ้าน (อสม.) อำเภอเมืองพัทลุง อำเภอตะโหมด อำเภอป่าบอน และอำเภอปากพะยูนที่เป็นกำลังสำคัญขับเคลื่อนทำให้ประเทศไทยควบคุมการระบาดของโรคโควิด 19 ได้ดี จนได้รับคำยกย่องจากนานาประเทศ
"ขอขอบคุณ อสม.ทุกท่านที่เป็นด่านหน้าคัดกรอง ค้นหาผู้ป่วยโควิด 19 เชิงรุกในพื้นที่ สำหรับค่าตอบแทนที่ท่านได้รับเกิดจากการทำงานที่เข้มแข็งขอให้ อสม.ทุกท่านรักษาจุดแข็ง ในการเป็นจิตอาสาดูแลสุขภาพประชาชนทั้งประเทศต่อไป นอกจากจะดูแล ป้องกันโรคโควิด19 แล้ว ขอให้ อสม.ช่วยดูแลให้คำแนะนำในการบริโภคอาหาร ลดหวาน มัน เค็ม และส่งเสริมออกกำลังกาย ป้องกันโรคหัวใจ เบาหวาน ความดันโลหิต และโรคอื่นๆ" ดร.สาธิตกล่าว
************************************ 8 ตุลาคม 2563
***
ข่าวเพื่อมวลชน
Home
ข่าวเพื่อมวลชน
รายละเอียด
พิมพ์ย้อนกลับRefresh
รมช.สาธิต ตรวจเยี่ยม รพ.พัทลุง และรพ.ตะโหมด พร้อมเยี่ยมเสริมพลัง อสม. สู้ภัยโควิด
รัฐมนตรีช่วยว่าการกระทรวงสาธารณสุข ตรวจเยี่ยมการดำเนินงานโรงพยาบาลพัทลุง และโรงพยาบาลตะโหมด พร้อมให้กำลังใจเจ้าหน้าที่สาธารณสุข และเยี่ยมเสริมพลัง อสม.ด่านหน้าเฝ้าระวังโควิด 19
วันนี้ (8 ตุลาคม 2563) ที่ จ.พัทลุง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ตรวจเยี่ยมการดำเนินงานโรงพยาบาลพัทลุง และโรงพยาบาลตะโหมด พร้อมให้กำลังใจเจ้าหน้าที่สาธารณสุข ว่า ขอชื่นชม โรงพยาบาลพัทลุง ซึ่งเป็นโรงพยาบาลประจำจังหวัดที่มีศักยภาพสูงเป็นศูนย์โรคหัวใจแบบครบวงจรระดับ 1 ให้บริการตรวจรักษา ตรวจสมรรถสภาพหัวใจด้วยการออกกำลังกาย ตรวจหัวใจด้วยเครื่องเสียงสะท้อนความถี่สูง ทำการรักษาด้วยการสวนหัวใจและหลอดเลือด ผ่าตัดหัวใจแบบเปิด มีเตียงให้บริการจำนวน 11 เตียง ทำให้ผู้ป่วยเข้าถึงบริการได้ทันถ่วงที ลดอัตราการเสียชีวิต ลดการส่งต่อผู้ป่วยไปยังโรงพยาบาลศูนย์ ทำให้มีผู้ป่วยรอดชีวิตจากโรคหัวใจเฉลี่ย 160 คนต่อเดือน
นอกจากนี้ โรงพยาบาลพัทลุง ยังเป็นต้นแบบศูนย์เครื่องมือแพทย์ระดับประเทศ ที่พัฒนาระบบการบริหารจัดการเครื่องมือแพทย์ให้เพียงพอพร้อมใช้ ได้มาตรฐานและปลอดภัยปัจจุบันยกระดับเป็นศูนย์เครื่องมือแพทย์ประจำจังหวัดพัทลุง ที่ดูแลระบบบริหารจัดการเครื่องมือแพทย์ในภาพรวมของจังหวัด โดยใช้ทรัพยากร บุคลากรร่วมกัน อบรมให้ความรู้ เป็นที่ศึกษาดูงานให้กับหน่วยงานต่างๆ และเครือข่ายในพื้นที่ ครอบคลุมทั้งโรงพยาบาลส่งเสริมสุขภาพตำบลและโรงพยาบาลชุมชน
สำหรับโรงพยาบาลตะโหมด เป็นโรงพยาบาลชุมชนที่กำลังพัฒนายกระดับให้เป็นโรงพยาบาล 60 เตียง รองรับการรักษาประชาชนใน 6 อำเภอโซนใต้ ได้แก่ อำเภอตะโหมด อำเภอป่าบอน อำเภอบางแก้ว อำเภอเขาชัยสน อำเภอกงหรา และอำเภอปากพะยูนโดยจะเพิ่มประสิทธิภาพในการให้บริการด้านอุบัติเหตุฉุกเฉิน ผู้ป่วยโรคไต ที่ต้องฟอกเลือด ตรวจรักษาโดยแพทย์เฉพาะทาง เพื่อเพิ่มอัตราการเข้าถึงบริการของประชาชน และช่วยลดความแออัดของผู้ป่วยที่ต้องส่งต่อไปพบแพทย์เฉพาะทางในโรงพยาบาลพัทลุง ขณะนี้ได้มีการเตรียมความพร้อมด้าน บุคลาการ โดยส่งแพทย์ไปศึกษาต่อเฉพาะทางอายุรกรรมแล้ว 1 คน ซึ่งจะจบการศึกษาในปี 2566 และได้รับการสนับสนุนอาคารอุบัติเหตุ สำหรับแผนพัฒนาต่อไปจะต้องส่งแพทย์ไปศึกษาต่อเฉพาะทางอีก 2 คน และมีอาคารสนับสนุนบริการและระบบบำบัดน้ำเสีย
นอกจากนี้ ได้เยี่ยมเสริมพลังให้กับอาสาสมัครสาธารณสุขประจำหมู่บ้าน (อสม.) อำเภอเมืองพัทลุง อำเภอตะโหมด อำเภอป่าบอน และอำเภอปากพะยูนที่เป็นกำลังสำคัญขับเคลื่อนทำให้ประเทศไทยควบคุมการระบาดของโรคโควิด 19 ได้ดี จนได้รับคำยกย่องจากนานาประเทศ
"ขอขอบคุณ อสม.ทุกท่านที่เป็นด่านหน้าคัดกรอง ค้นหาผู้ป่วยโควิด 19 เชิงรุกในพื้นที่ สำหรับค่าตอบแทนที่ท่านได้รับเกิดจากการทำงานที่เข้มแข็งขอให้ อสม.ทุกท่านรักษาจุดแข็ง ในการเป็นจิตอาสาดูแลสุขภาพประชาชนทั้งประเทศต่อไป นอกจากจะดูแล ป้องกันโรคโควิด19 แล้ว ขอให้ อสม.ช่วยดูแลให้คำแนะนำในการบริโภคอาหาร ลดหวาน มัน เค็ม และส่งเสริมออกกำลังกาย ป้องกันโรคหัวใจ เบาหวาน ความดันโลหิต และโรคอื่นๆ" ดร.สาธิตกล่าว
************************************ 8 ตุลาคม 2563